આપણામાં ‘કેમ છો?’ પૂછવાનો રિવાજ કેમ છે તે જાણો છો? આપણે કોઈને રોજ મળીએ કે રોજ ફોન કરીએ તોય કેમ છો પૂછવાનું ન ભૂલીએ – કેમ? એક તો કઈ ઘડીએ કોને શું થાય તે કંઈ કહેવાય નહીં. જો આપણે એકાદવાર પૂછવાનું ચૂકી જઈએ અને ત્યારે જ જો એમનું માથું ફાટતું હોય તો એમનો બધો ગુસ્સો આપણા ઉપર નીકળે કે નહીં? એમને તો એમના માથાના દુખાવાની કથા કહેવી હોય (માથું ફાટતું હોય તોય!) અને આપણે બીજે જ લવારે ચડ્યા હોઈએ! તે ઘડીએ જો, ‘કેમ છો?’ પૂછ્યું હોય તો એમની સાથે આપણને પણ રાહત રહે. (આપણને ઓછી!)